

PANEVĖŽIO RAJONO SAVIVALDYBĖS ADMINISTRACIJOS

DIREKTORIUS

**ĮSAKYMAS**

**DĖL BENDRUOMENINIŲ ŠEIMOS NAMŲ VEIKLAI TAIKOMŲ KRITERIJŲ NUSTATYMO, BENDRUOMENINIŲ ŠEIMOS NAMŲ VEIKLOS KOKYBĖS PRIEŽIŪROS IR KOMPLEKSINIŲ PASLAUGŲ ŠEIMAI ATITIKTIES GYVENTOJŲ POREIKIAMS VERTINIMO ORGANIZAVIMO PANEVĖŽIO RAJONO SAVIVALDYBĖJE TVARKOS APRAŠO PATVIRTINIMO**

2023 m. rugpjūčio 31 d. Nr. A-387

Panevėžys

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Prevencinių socialinių paslaugų organizavimo ir teikimo tvarkos aprašo, patvirtinto Lietuvos Respublikos socialinės apsaugos ir darbo ministro 2022 m. lapkričio 23 d. įsakymu Nr. A1-776 „Dėl prevencinių socialinių paslaugų organizavimo ir teikimo tvarkos aprašo patvirtinimo“, 19 punktu,

t v i r t i n u Bendruomeninių šeimos namų veiklai taikomų kriterijų nustatymo, bendruomeninių šeimos namų veiklos kokybės priežiūros ir kompleksinių paslaugų šeimai atitikties gyventojų poreikiams vertinimo organizavimo Panevėžio rajono savivaldybėje tvarkos aprašą (pridedama).

Įsakymas skelbiamas Teisės aktų registre.

Savivaldybės administracijos direktorius Eugenijus Lunskis

PATVIRTINTA

Panevėžio rajono savivaldybės

administracijos direktoriaus

2023 m. rugpjūčio 31 d. įsakymu Nr. A-387

**BENDRUOMENINIŲ ŠEIMOS NAMŲ VEIKLAI TAIKOMŲ KRITERIJŲ NUSTATYMO, BENDRUOMENINIŲ ŠEIMOS NAMŲ VEIKLOS KOKYBĖS PRIEŽIŪROS IR KOMPLEKSINIŲ PASLAUGŲ ŠEIMAI ATITIKTIES GYVENTOJŲ POREIKIAMS VERTINIMO ORGANIZAVIMO PANEVĖŽIO RAJONO SAVIVALDYBĖJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Bendruomeninių šeimos namų veiklai taikomų kriterijų nustatymo, bendruomeninių šeimos namų veiklos kokybės priežiūros ir kompleksinių paslaugų šeimai atitikties gyventojų poreikiams vertinimo organizavimo Panevėžio rajono savivaldybėje tvarkos aprašas (toliau – Tvarkos aprašas) nustato bendruomeninių šeimos namų veiklai taikomus kriterijus, bendruomeninių šeimos namų veiklos kokybės priežiūros ir kompleksinių paslaugų šeimai atitikties gyventojų poreikiams vertinimą Panevėžio rajono savivaldybėje (toliau – Savivaldybė).

2. Pagrindinės Tvarkos apraše vartojamos sąvokos atitinka Lietuvos Respublikos socialinių paslaugų įstatyme, Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, ir kituose teisės aktuose, reglamentuojančiuose socialines paslaugas, apibrėžtas sąvokas.

**II SKYRIUS**

**BENDRUOMENINIŲ ŠEIMOS NAMŲ VEIKLAI TAIKOMI KRITERIJAI**

3. Bendruomeninių šeimos namų veiklai taikomi kriterijai:

3.1. bendruomeninių šeimos namų viešinimas ir informavimo priemonės;

3.2. informacijos apie Panevėžio rajone teikiamas prevencines socialines paslaugas suteikimas paslaugų gavėjams;

3.3. kompleksinių paslaugų šeimai atitiktis gyventojų poreikiams;

3.4. kompleksinių paslaugų šeimai koordinavimas, organizavimas ir teikimas;

3.5. suinteresuotų asmenų ar institucijų prašymai / skundai;

3.6. bendruomeninių šeimos namų administravimas, žmogiškieji ir finansiniai ištekliai, profesinis tobulėjimas.

**III SKYRIUS**

**BENDRUOMENINIŲ ŠEIMOS NAMŲ VEIKLOS KOKYBĖS PRIEŽIŪRA IR KOMPLEKSINIŲ PASLAUGŲ ŠEIMAI ATITIKTIES GYVENTOJŲ POREIKIAMS VERTINIMAS**

4. Bendruomeninių šeimos namų veiklos kokybės priežiūrą ir kompleksinių paslaugų šeimai atitikties gyventojų poreikiams vertinimą (toliau – Vertinimas) vykdo Savivaldybės administracijos Socialinės paramos skyrius (toliau – Socialinės paramos skyrius).

5. Vertinimą atlieka ne mažiau kaip du Socialinės paramos skyriaus darbuotojai.

6. Vertinimas atliekamas ne rečiau kaip 1 kartą per dvejus metus. Bendruomeninių šeimos namų veikla atitinka taikomus kriterijus, kai vertinimo balų suma ne mažesnė kaip 10 balų.

7. Bendruomeninių šeimos namų veiklai taikomi kriterijai nustatomi vadovaujantis teisės aktais.

8. Socialinės paramos skyrius planinį ir neplaninį Vertinimą atlieka kompleksines paslaugas teikiančioje įstaigoje ir (ar) nuotoliniu būdu.

9. Apie numatomą vykdyti planinį Vertinimą pranešama raštu elektroninių ryšių priemonėmis likus ne mažiau kaip 10 darbo dienų iki numatomo atlikti Vertinimo pradžios (netaikoma neplaniniams vertinimams).

10. Atliekant Vertinimą, užpildoma Vertinimo lentelė (Tvarkos aprašo priedas).

11. Socialinės paramos skyriui nustačius, kad bendruomeninių šeimos namų veikla neatitinka jų veiklai taikomų kriterijų, nurodytų Tvarkos aprašo 3 punkte, Savivaldybės mero nustatyta tvarka rengiamas teisės aktas dėl bendruomeninių šeimos namų veiklos stabdymo ir naujų bendruomeninių šeimos namų atrankos vykdymo ar paskyrimo.

**IV SKYRIUS**

**BAIGIAMOSIOS NUOSTATOS**

12. Tvarkos aprašas gali būti keičiamas Panevėžio rajono savivaldybės administracijos direktoriaus įsakymu.

13. Vertinimo dokumentai saugomi Lietuvos Respublikos dokumentų ir archyvų įstatymo nustatyta tvarka.

14. Pasikeitus šiame Tvarkos apraše nurodytiems teisės aktams, tiesiogiai taikomos naujos tų aktų nuostatos.

15. Asmens duomenys tvarkomi vadovaujantis Europos Parlamento ir Tarybos 2016 m. balandžio 27 d. reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.

\_\_\_\_\_\_\_\_\_\_\_\_\_\_\_\_\_\_\_\_\_\_

Bendruomeninių šeimos namų veiklai taikomų kriterijų nustatymo, bendruomeninių šeimos namų veiklos kokybės priežiūros ir kompleksinių paslaugų šeimai atitikties gyventojų poreikiams vertinimo organizavimo Panevėžio rajono savivaldybėje tvarkos aprašo priedas

**BENDRUOMENINIŲ ŠEIMOS NAMŲ VEIKLOS KOKYBĖS, KOMPLEKSINIŲ PASLAUGŲ ŠEIMAI ATITIKTIES GYVENTOJŲ POREIKIAMS VERTINIMO LENTELĖ**

|  |
| --- |
| 1. Organizacijos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2. Pildymo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Eil. Nr.** | **Vertinimo kriterijus** | **Vertinimas** | **Vertinimo balas (nuo** **1 iki 3 balų)** | **Vertinimo balas** | **Pastabos** |
| 1 | 2 | 3 | 4 | 5 | 6 |
| 1. | **Bendruomeninių šeimos namų viešinimas ir informavimo priemonės** | Visuomenei organizuojama ir vykdoma sklaida viešinimo priemonių, skirtųbendruomeninių šeimos namų, kompleksinių paslaugų šeimai(informacija apie teikiamas paslaugas aktyviai skelbiama ir atnaujinama socialiniuose tinkluose, savivaldybės ir centro interneto svetainėje). | 3 |  |  |
| Viešinimui naudojama keletas priemonių (informacija nereguliariai skelbiama socialiniuose tinkluose ar savivaldybės ir centro interneto svetainėje, skelbiama informacija atnaujinama retai arba neatnaujinama), nevertinamas viešinimo priemonių efektyvumas.  | 2 |
| Viešinimui naudojamos primityvios viešinimo priemonės (tušinukai, balionai, skrajutės, plakatai ir pan.), nevertinamas viešinimo efektyvumas arba sklaida nevykdoma.  | 1 |
| 2. | **Informacijos apie Panevėžio rajone teikiamas prevencines socialines paslaugas suteikimas paslaugų gavėjams** | Asmenys informuojami apie Panevėžio rajone teikiamas prevencines socialines paslaugas. Į informavimo metu gautą informaciją atsižvelgiama organizuojant renginius, seminarus ar kitas veiklas. | 3 |  |  |
| Asmenys informuojami apie Panevėžio rajone teikiamas prevencines socialines paslaugas. Į informavimo metu gautą informaciją retai atsižvelgiama organizuojant renginius, seminarus ar kitas veiklas. | 2 |
| Asmenys apie Panevėžio rajone teikiamas prevencines socialines paslaugas informuojami nenuosekliai.  | 1 |
| 3. | **Kompleksinių paslaugų šeimai atitiktis gyventojų poreikiams** | Atliekamas vertinimas. Paslaugų teikėjas organizuoja individualius susitikimus su asmeniu (šeima), prireikus teikiamos rekomendacijos ir siūloma pagalba.  | 3 |  |  |
| Atliekamas vertinimas. Paslaugų teikėjas vertinimo metu organizuoja grupinius susitikimus su paslaugų gavėjais, teikiamos rekomendacijos ir siūloma pagalba. | 2 |
| Atliekamas vertinimas. Paslaugų teikėjas vertinimo metu neteikia rekomendacijų ir nesiūlo pagalbos. | 1 |
| 4. | **Kompleksinių paslaugų šeimai koordinavimas, organizavimas ir teikimas**  | Pagal poreikį, teisės aktų nustatytais terminais skiriamos kompleksinės paslaugos šeimai. Dokumentai ir (ar) jų kopijos atitinka kompleksinėms paslaugoms organizuoti ir teikti nustatytus reikalavimus dokumentams. Su paslaugų gavėju nuolat palaikomas ryšys, atsižvelgiant į jo individualius poreikius, organizuojama ir teikiama reikiama pagalba. | 3 |  |  |
| Pagal poreikį, ne visada teisės aktų nustatytais terminais skiriamos kompleksinės paslaugos. Dokumentai ir (ar) jų kopijos ne visada atitinka kompleksinėms paslaugoms organizuoti nustatytus reikalavimus dokumentams. Su paslaugų gavėju nuolat palaikomas ryšys, atsižvelgiant į jo individualius poreikius, ne visada organizuojama ir teikiama reikiama pagalba. | 2 |
| Pagal poreikį, ne visada teisės aktų nustatytais terminais skiriamos kompleksinės paslaugos. Dokumentai ir (ar) jų kopijos neatitinka kompleksinėms paslaugoms organizuoti nustatytų reikalavimų dokumentams. Su paslaugų gavėju nuolat palaikomas ryšys, atsižvelgiant į jo individualius poreikius, ne visada organizuojama ir teikiama reikiama pagalba. | 1 |
| 5. | **Suinteresuotų asmenų ar institucijų prašymai / skundai**  | Išnagrinėti prašymai / skundai yra viena veiklos kokybės gerinimo priemonių.  | 3 |  |  |
| Gautų prašymų / skundų turinys (kreipimosi priežastys) analizuojamas tik formaliai, aptarimai dėl galimų veiklos ir teikiamų paslaugų organizavimo problemų neorganizuojami. | 2 |
| Gautų prašymų / skundų turinys (kreipimosi priežastys) neanalizuojamas. | 1 |
| 6. | **Bendruomeninių šeimos namų administravimas, žmogiškieji ir finansiniai ištekliai, profesinis tobulėjimas** | Žmogiškieji ir finansiniai ištekliai užtikrina nustatytus reikalavimus atitinkantį veiklos organizavimą ir funkcijų vykdymą, palaikoma ir skatinama personalo nuolatinio profesinio tobulėjimo ir paslaugų kokybės siekimo aplinka. Darbuotojai informacijos konfidencialumo užtikrinimą yra patvirtinę raštiškais pasižadėjimais, kiekvienas darbuotojas tobulina savo kvalifikaciją pagal teisės aktuose nustatytus reikalavimus.  | 3 |  |  |
| Žmogiškieji ir finansiniai ištekliai užtikrina nustatytus reikalavimus atitinkantį veiklos organizavimą ir funkcijų vykdymą. Ne visi darbuotojai informacijos konfidencialumo užtikrinimą yra patvirtinę raštiškais pasižadėjimais, darbuotojas tobulina savo kvalifikaciją neatsižvelgdami į teisės aktuose nustatytus reikalavimus.  | 2 |
| Darbuotojai informacijos konfidencialumo užtikrinimo nėra patvirtinę raštiškais pasižadėjimais, darbuotojai tobulina savo kvalifikaciją neatsižvelgdami į teisės aktuose nustatytus reikalavimus arba netobulina visiškai.  | 1 |
| Pastaba. Veiklos pagrindimu laikomi (vykdoma / iš dalies vykdoma / nevykdoma) dokumentai, veiklos planai, individualūs pagalbos planai, konsultacijų fiksavimas, susirašinėjimas elektroniniu paštu, raštais ir t. t. Taip pat pagrindimu laikoma vizito metu organizacijos darbuotojų pateikta žodinė informacija. |

Bendruomeninių šeimos namų veiklos kokybės, kompleksinių paslaugų šeimai atitikties gyventojų poreikiams vertinimą atliko:

(pareigos) (parašas) (vardas, pavardė)

(pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_